## Szülői nyilatkozat

szülő részéről, gyermeke tanulói jogviszonyával kapcsolatos személyes adatok kezeléséről az európai általános adatvédelmi rendeletnek (GDPR) megfelelően

**ADATKEZELÉSI HOZZÁJÁRULÓ NYILATKOZAT** (KÉRJÜK NYOMTATOTT NAGYBETŰKKEL KITÖLTENI)

Tanuló neve:

Születési név:

Születési hely és idő:

Neme:

TAJ száma:

Állampolgárság:

Nem magyar állampolgár esetén a Magyarország területén való tartózkodás jogcíme:

A tartózkodásra jogosító okirat megnevezése, száma:

Alulírott szülő/törvényes képviselő/nagykorú tanuló:

Név:

Telefonszáma:

Lakóhely:

Tartózkodási hely:

a jelen nyilatkozat aláírásával, minden kényszertől és befolyástól mentesen, szabad akarat-elhatározásból, a fentiekben általam saját kezűleg megadott személyes adataimnak/gyermekem személyes adatainak az alábbiakban megjelölt Adatkezelő általi kezeléséhez

**BELEEGYEZÉSEMET ADOM.**

Kifejezetten akként nyilatkozom továbbá, hogy a

**Budapest IX. Kerületi Szent-Györgyi Albert Gimnázium
székhely: 1093 Budapest, Lónyay utca 4/c-8.**

**e-mail cím: szgya@delpest-tk.hu
elérhetősége: tel.: +36 1/2175-987,**

mint Adatkezelő (a továbbiakban: Adatkezelő, Iskola) képviseletében eljáró személy, a jelen hozzájáruló nyilatkozat általam történő aláírását és az adataim (valamint az általam képviselt kiskorú gyermekem adatai) általam történő kitöltését megelőzően, konkrét és megfelelő tájékoztatást (ld. Adatkezelési Tájékoztató és Adatkezelési Szabályzat) adott arról, hogy a fenti, és a Nkt. 41-44.§-ban foglalt egyéb adataim kezelését az Iskola milyen célból, milyen időtartamig végzi, illetőleg arról, hogy az adataimmal kapcsolatosan milyen jogok és jogorvoslati lehetőségek illetnek meg.

Az iskolában, vagy az iskola által szervezett eseményeken a tanulókat, vagy tanulók csoportjait ábrázoló fényképek, videó- és hangfelvételek készítéséhez, és azok kezeléséhez hozzájárulásomat adom azzal, hogy azokat az iskoláról szóló tájékoztatás érdekében az intézmény honlapján, Facebook és Instagram oldalán, valamint kiadványaiban az Iskola közzétegye. Tudomásul veszem, hogy amennyiben gyermekem vagy magam, mint törvényes képviselő úgy nyilatkozunk, hogy valamely konkrét, a gyermeket felismerhetően és kiemelten ábrázoló fénykép, videó vagy hangfelvétel nyilvánosságra hozatalához mégsem kívánunk hozzájárulni, azt írásbeli nyilatkozatban kell jelezni az intézmény vezetője számára.

Az Iskola kifejezetten tájékoztatott arról, hogy hozzájárulásomat bármikor visszavonhatom. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Akként nyilatkozom továbbá, hogy a jelen nyilatkozat aláírását megelőzően az 1-2. oldalon rögzített Adatkezelési Tájékoztatót, és az Iskola Adatkezelési Szabályzatát megismertem, azt az Iskola részemre rendelkezésre bocsátotta.

Kelt: Budapest, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 aláírás

## Adatkezelési tájékoztatás

szülő részére, gyermeke tanulói jogviszonyával kapcsolatos személyes adatok kezeléséről az európai általános adatvédelmi rendeletnek (GDPR) megfelelően

**Adatkezelő**: Budapest IX. Kerületi Szent-Györgyi Albert Gimnázium (1093 Budapest. Lónyay utca 4/c-8.)
**képviselője**: Nagy Gergő Adrián intézményvezető, tel.: +36 (1) 2176-476, e-mail: szgya@delpest-tk.hu

**Az adatkezelés célja és jogalapja** a köznevelési jogszabályokban meghatározott iskolai nevelés-oktatás megvalósítása, ezzel összefüggésben az iskola jogszabályokban előírt adatnyilvántartási és adatszolgáltatási kötelezettségeinek teljesítése a köznevelési törvény (2011. évi CXC. törvény) és végrehajtási rendeletei (kiemelten: 229/2012. Korm. rend., a 20/2012. EMMI rend.) alapján.

### Az iskola által kezelt személyes adatok köre, adattovábbítás, tárolási idő

**Jogszabályon alapuló adatszolgáltatás, adatkezelés:**

*A gyermek személyes azonosító adatai* (név, szül. hely, idő, anyja szül. neve, lakóhely, tartózk. hely, állampolgárság, neme, oktatási azonosító száma, TAJ, szülő, törv. képv. neve, lakóhely, tartózk. hely, telefonszáma): *tanulói jogviszonnyal kapcsolatos adatok* (tanulófelvétel, SNI, BTMN, a tanulói teljesítmények értékelése, minősítése, vizsgaadatok, mulasztás, évfolyamismétlés, jogviszonyra vonatkozó adatok szünetelés, magántanulói jogállás, megszűnése, köznevelési feladat, tanulóbaleset adatai, országos mérés-értékelés adatai, mérési azonosító, fegyelmi és kártérítési ügyek, diákigazolvány száma, tanulói tankönyvellátás adatai, jogszabályi kedvezményre jogosultságot igazoló adatok): *egészségügyi adatok* (egészségügyi nyilatkozat, eü. kiskönyv, iskola-egészségügyi ellátás adatai, fizikai állapotra, edzettségre vonatkozó adatok, oltási adatok).

*Adattovábbítás*: jogszabályban előírt címzetti körnek kell az iskolának továbbítania (KIR, fenntartó, jegyző, köznevelési feladatot ellátó szerv, pedagógiai szakszolgálat, érintett másik intézmény, felsőoktatási intézmény, szakmai ellenőrzést végző, család-, gyermek- és ifjúságvédelmi szerv, tankönyvforgalmazó, iskola-egészségügyi szolgálat, NETFIT, bíróság, rendőrség, ügyészség, nemzetbiztonsági szolgálat)

*Adattárolás időtartama*: jogszabály szabályozza az iskolai dokumentumok irattári őrzési idejéhez igazodóan (1-20 év közötti), ide nem értve a bizonyítvány alapjául szolgáló tanulói törzslapon tárolt adatokat, amely irat nem selejtezhető, levéltári őrzésbe kerül.

*A jogszabályon alapuló személyi adatszolgáltatás kötelező, megtagadása jogellenes.*

**Iskolai szolgáltatás (szerződés) teljesítésén alapuló adatszolgáltatás, adatkezelés**

*Szülő, törvényes képviselő gondozó elektronikus levélcíme, továbbá adataik név, lakcím, telefonszám, elektronikus levélcím továbbítása a szülői közösség tagjainak* (osztálylisták). Az adatkezelés szükséges a hagyományos szülői részvételt meghaladó aktív szülői jelenlétet feltételező és arra építő Budapest IX. Kerületi Szent-Györgyi Albert Gimnázium iskolai nevelés-oktatás megvalósításához, ezen belül a szülő-iskola, a szülői közösség, osztályközösségek együttműködésének, kapcsolattartásának eszköze.

*Adattovábbítás*: az intézmény személyi köréhez tartozó szülői közösség tagjai címzetteknek.

*Adattárolás időtartama*: a tanulói jogviszony megszűnéséig.

**Hozzájáruláson alapuló adatszolgáltatás, adatkezelés**

*Tájékoztatás az adatkezeléshez hozzájárulásról*

*A hozzájárulásnak a szülő önkéntes akaratán kell alapulnia. A tanulói jogviszony létesítésének és fenntartásának a hozzájárulás nem feltétele, nem követelménye, annak elmaradása semmilyen következménnyel, hátránnyal nem jár a tanulóra, szülőre. A hozzájárulást a szülő bármikor visszavonhatja, amely esetben az iskola törli az adatot. A visszavonás a hozzájárulás alapján a visszavonás előtt végrehajtott iskolai adatkezelés jogszerűségét nem érinti.*

*A tanuló fejlődésére, családi életére vonatkozó adatok* (szülők személyes adatai, család, testvérek, gyermek fejlődése, otthoni környezet, életvitel, szociális körülménye). Az adatszolgáltatás a Budapest IX. Kerületi Szent-Györgyi Albert Gimnázium pedagógiai alapelveit, ezen belül az egyénre szabott pedagógiai lépések megválasztását segíti. Mivel egészségügyi jellemzőket is tartalmaz, kezeléséhez szükséges az érintett hozzájárulása.

*Adattovábbítás*: Az adattárolás csak a szülő által leadott iraton történik, adattovábbítást vagy egyéb adatkezelést az iskola nem végez. Az adatokat csak az iskola titoktartásra köteles pedagógusai ismerhetik meg.

*Adattárolás időtartama*: a tanulói jogviszony megszűnéséig.